Diari Oficial de la Generalitat Valenciana


Sumari del DOGV 7434, del 31-12-2014 (2014/11636)

RESOLUCIÓ de 22 de desembre de 2014, de la Direcció General de Transports i Logística, per la qual s'aclarixen determinats casos de l'Orde 26/2013, de 23 de desembre, de la Conselleria d'Infraestructures, Territori i Medi Ambient, per la qual es modifiquen les tarifes dels servicis de transport públic de viatgers en vehicles automòbils de menys de nou places, de l'àrea de prestació conjunta de la Marina Baixa
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7434

Data del DOGV
:   31-12-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/11911


Data del document
:   22-12-2014

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

Anàlisi jurídica

 Descriptors 

:   * La Marina Baixa
    * legislació
    * transport públic
    * llista de preus
    * transport de viatgers
    * preu del transport

RESOLUCIÓ de 22 de desembre de 2014, de la Direcció General de Transports i Logística, per la qual s'aclarixen determinats casos de l'Orde 26/2013, de 23 de desembre, de la Conselleria d'Infraestructures, Territori i Medi Ambient, per la qual es modifiquen les tarifes dels servicis de transport públic de viatgers en vehicles automòbils de menys de nou places, de l'àrea de prestació conjunta de la Marina Baixa [2014/11777]  
L'Orde 26/2013, de 23 de desembre, de la Conselleria d'Infraestructures, Territori i Medi Ambient, per la qual es modifiquen les tarifes dels servicis de transport públic de viatgers en vehicles automòbils de menys de nou places de l'Àrea de Prestació Conjunta de la Marina Baixa, va establir noves tarifes.  
Atés que s'ha complit quasi un any de vigència de l'orde, no hi ha justificació per a la modificació de les tarifes vigents ja que no s'ha produït un increment en L'índex de preus de consum o en els costos directes o indirectes del taxi que en justifiquen una modificació. No obstant això, i amb l'objecte de millorar els comportaments anormals detectats en el funcionament i aplicació de les tarifes, cal aclarir alguns punts regulats en esta orde que contribuïsquen al seu compliment estricte.  
  
Per això, i en aplicació de la disposició final primera de l'Orde 26/2013, del Decret 85/2013, de 28 de juny, del Consell, pel qual s'aprova el Reglament Orgànic i Funcional de la Conselleria d'Infraestructures, Territori i Medi Ambient, i a proposta del subdirector general de Planificació, Logística i Seguretat, resolc   
  
Primer  
D'acord amb el que disposa l'article 5 de l'Orde 26/2013, més amunt esmentada, i en l'Orde 24/2013, de 20 de desembre, de la Conselleria d'Infraestructures, Territori i Medi Ambient, per la qual s'actualitzen les tarifes dels servicis interurbans de transport públic discrecional de viatgers en automòbils de turisme a la Comunitat Valenciana i s'establixen tarifes per als municipis de menys de 20.000 habitants no inclosos en àrees de prestació conjunta, l'aplicació de les tarifes interurbanes es farà coincidir amb l'eixida de l'Àrea de Prestació Conjunta de la Marina Baixa, i cal canviar de tarifa en el taxímetre en el mateix moment en què s'abandone l'àrea.  
  
  
Segon  
Les entitats de la Comunitat Valenciana amb personalitat jurídica pròpia, vinculades al taxi, amb propostes concretes en relació amb ofertes de servicis per a esdeveniments o circumstàncies determinats podran formular peticions a la Direcció General de Transports i Logística. Estes propostes seran sotmeses a estudi i informe del Consell del Taxi de la Comunitat Valenciana, el qual definirà, en cas de considerar procedent la proposta, la tramitació necessària i les condicions d'aplicació.  
  
Contra esta resolució, que no posa fi a la via administrativa, es pot interposar un recurs administratiu davant del secretari autonòmic d'Infraestructures, Territori i Medi Ambient, dins del termini d'un mes comptador a partir de l'endemà de la publicació en el Diari Oficial de la Comunitat Valenciana, de conformitat amb el que establixen els articles 107, 114 i 115 de la Llei 30/1992, de 26 de novembre, de Règim Jurídic de les Administracions Públiques i de Procediment Administratiu Comú. Tot això sense perjuí que es presente qualsevol altra acció o recurs que es considere pertinent.  
  
València, 22 de desembre de 2014.- El director general de Transports i Logística: Carlos Javier Eleno Carretero.